PATVIRTINTA

Panevėžio „Šaltinio“ progimnazijos direktoriaus 2016 m. spalio 17 d.

įsakymu Nr. V1-208

**VAIKŲ APŽIŪROS DĖL ASMENS HIGIENOS, PEDIKULIOZĖS AR NIEŽŲ**

**PANEVĖŽIO „ŠALTINIO“ PROGIMNAZIJOJE**

**TVARKOS APRAŠAS**

**I BENDROSIOS NUOSTATOS**

1. Panevėžio „Šaltinio“ progimnazijos (toliau tekste – progimnazijos) vaikų apžiūros dėl asmens higienos, pedikuliozės ar niežų tvarkos aprašas (toliau–Aprašas) parengtas vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu (Žin., 1996, Nr. 104-2363; 2001, Nr. 112-4069), Lietuvos higienos norma HN 75:2016 „Ikimokyklinio ugdymo mokykla: bendrieji saugos reikalavimai”, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

2. Tvarka reglamentuoja vaikų apžiūrą dėl asmens higienos, pedikuliozės ar niežų.

**II. APŽIŪRA DĖL VAIKŲ ASMENS HIGIENOS, PEDIKULIOZĖS**

**AR NIEŽŲ ORGANIZAVIMAS**

3. Įstaigos administracija atsakinga už vaikų asmens higienos, pedikuliozės ar niežų profilaktikos organizavimą;

3.1. vaikų tėvai (globėjai, rūpintojai) pasirašydami Mokymosi sutartį išsako savo sutikimą Įstaigoje vykdyti vaikų asmens higienos ir švaros patikrinimo procedūrą.

4. Vaikų apžiūros metu nustačius pedikuliozę ar niežų atvejus, į Įstaigą vaikams draudžiama eiti tais atvejais:

4.1. tėvų atsisakymas ar neturėjimas galimybių panaudoti pedikuliozės ar niežų naikinimo priemonių;

4.2. socialiai negatyvus vaiko elgesys progimnazijoje, didinantis apsikrėtimo riziką;

4.3. visuomenės sveikatos priežiūros specialisto ir Įstaigos administracijos elgesio reikalavimų, kuriais siekiama užkirsti kelią ligų plitimo rizikai, nepaisymas.

**III. PROFILAKTINĖ VAIKŲ TIKRINIMO PROCEDŪROS VYKDYMO TVARKA**

5. Patikrinimą rekomenduojama atlikti po vasaros, rudens, pavasario ir žiemos atostogų ir pagal epidemiologines reikmes.

6. Privaloma imtis visų priemonių, kad ugdytinis būtų apsaugotas nuo viešo izoliavimo, pažeminimo ir kitų neigiamų pasekmių.

7. Patikrinimą atlieka Įstaigos visuomenės sveikatos priežiūros specialistas.

8. Prieš kiekvieną patikrinimą vaikai informuojami, kas bus daroma ir kodėl tai reikia daryti.

9. Patikrinimas yra atliekamas atskiroje patalpoje, kurioje yra vandens bei muilo (pvz.: sveikatos kabinetas, klasė).

10. Vaikas, kuriam įtariama pedikuliozė ar niežai, turi būti tuoj pat atskirtas nuo kitų vaikų. Informuojami tėvai, kad pasiimtų vaiką iš progimnazijos.

11. Baigus patikrinimą ir įtarus pedikuliozės ar niežų atvejį, visuomenės sveikatos priežiūros specialistas privalo informuoti mokinio klasės auklėtoją, socialinį pedagogą. Klasės auklėtojas ar visuomenės sveikatos priežiūros specialistas informuoja mokinio tėvus (globėjus) telefonu ar tiesiogiai.

12. Vaikas į progimnaziją gali sugrįžti tik tada, kai yra visiškai išgydyta pedikuliozė ar niežai.

13. Progimnazija reikalauja iš tėvų raštiško patvirtinimo, kuriame tėvai (globėjai) nurodo, kokiomis priemonėmis ir kada buvo pradėtas gydymas nuo pedikuliozė ar niežų.

14. Užfiksavus užkrečiamų ligų (pedikuliozės ar niežų) atvejus progimnazijoje, visuomenės sveikatos priežiūros specialistas privalo:

14.1. informuoti tėvus;

14.2. nustačius (įtarus) asmenį, sergantį užkrečiamąja liga, nurodyta Lietuvos Respublikos sveikatos apsaugos ministro 2002 m. gruodžio 24 d. įsakymo Nr. 673 „Dėl privalomojo epidemiologinio registravimo, privalomojo perdavimo tvarkos patvirtinimo“ (Žin., 2003, Nr. 12-444) 1 priede, siunčia nustatytos formos pranešimą apie susirgimą Nacionaliniam visuomenės sveikatos centrui Klaipėdos departamentui ir registruoja ligos atvejus Užkrečiamų ligų žurnale;

14.3.vadovaudamasis Parazitinių ligų epidemiologinės priežiūros taisyklėmis, patvirtintomis Lietuvos respublikos sveikatos apsaugos ministro 2004 m. spalio 29 d. įsakymu Nr. V-748 (Žin., 2004, Nr. 160-5862), kartu su nacionalinio visuomenės sveikatos centro Klaipėdos departamento specialistais organizuoja profilaktinius vaikų tyrimus geohelmintozių, kontaktinių helmintozių bei pirmuonių sukeltų žarnyno ligoms nustatyti ir renka tyrimo medžiagą;

14.4. organizuoja profilaktinius vaikų sveikatos tikrinimus dėl pedikuliozės ar niežų, vadovaudamasi Užkrečiamųjų ligų profilaktikos ir kontrolės centro Vilniaus universiteto Medicinos fakulteto Infekcinių ligų, dermtovenerologijos ir mikrobiologijos klinikos parengtomis rekomendacijomis Pedikuliozės epidemiologinė priežiūra ir kontrolė (Vilnius, 2007);

**IV. BAIGIAMOSIOS NUOSTATOS**

15. Progimnazijos visuomenės sveikatos priežiūros specialistas atsakingas už vaikų asmens higienos, pedikuliozės ar niežų organizavimą ir vykdymą. Visuomenės sveikatos specialistas savo funkcijoms vykdyti pasitelkia progimnazijos bendruomenę (pedagogus, vaikus, jų tėvus (globėjus, rūpintojus).

16. Tvarkos vykdymo kontrolę vykdo progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Panevėžio „Šaltinio“ progimnazijos direktoriaus 2016 m. spalio 17 d.

įsakymu Nr. V1-208

**VAIKŲ SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO**

**PANEVĖŽIO „ŠALTINIO“ PROGIMNAZIJOJE**

**TVARKOS APRAŠAS**

**I. BENROSIOS NUOSTATOS**

 1. Panevėžio „Šaltinio“ progimnazijos (toliau tekste – progimnazija) vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarkos aprašas (toliau – Tvarka) parengtas vadovaujantis Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimo tyrimo, registravimo ir apskaitos nuostatų“ (Žin., 200, Nr. 15-403) nustatyta tvarka; Lietuvos higienos norma HN 75:2016 „Ikimokyklinio ugdymo mokykla: bendrieji sveikatos saugos reikalavimai“ 2016 m. sausio 26 d. įsakymu Nr. V-93, Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

 2. Tvarka reglamentuota vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarką.

**II. ADMINISTRAVIMO ORGANIZAVIMAS**

 3. Vaistai pagal gydytojo nurodytas rekomendacijas yra laikomi progimnazijos sveikatos priežiūros kabinete (vaikams neprieinamoje vietoje), kuriame yra sudarytos tinkamos laikymo sąlygos (temperatūra, tamsi vieta ir t.t .).

 4. Vaistus vaikui paduoti gali sveikatos priežiūros specialistas arba klasės auklėtojas.

 5. Vaistų vaikams administravimas pagal gydytojų rekomendacijas.

 5.1. Jei vaikui gydytojo paskirti vaistai, kuriuos reikia vartoti tuo metu, kai vaikas būna progimnazijoje, tėvai (globėjai) visuomenės sveikatos specialistui ar klasės auklėtojui turi pateikti:

 5.1.1. raštišką sutikimą leidžiantį progimnazijoje administruoti vaistų naudojimą vaikui;

 5.1.2. gydytojo vaisto receptą konkrečiam vaikui.

 6. Visuomenės sveikatos specialistas, pagal gydytojo rekomendacijas, parengia ir su tėvais (globėjais) suderina vaisto vartojimo ir administravimo planą: vaistas, dozė, vartojimo tvarkaraštis, vartojimo būdas, galimi pašaliniai efektai.

 7. Visuomenės sveikatos specialistas arba klasės auklėtojas vaistus vaikams paduoda Įstaigoje tik tais atvejais, kai vaikui gydytojo paskirti vaistai turi būti vartojami jam esant Įstaigoje.

 8. Tėvai (globėjai) visuomenės sveikatos specialistui arba klasės auklėtojui vaistus turi pateikti originalioje pakuotėje su informaciniu pakeliu. Ant pakuotės turi būti užrašytas vaiko, kuriam skirti vaistai, vardas ir pavardė. Bet kokiu atveju pirma vaistų dozė turėtų būti suvartota vaikui esant namie.

 9. Vaistus vaikui progimnazijoje gali duoti ir vaiko tėvai (globėjai).

**III. ADMINISTRAVIMO VYKDYMO TVARKA**

 10. Siekiant išvengti vaisto vartojimo klaidų kiekvieną kartą vaikui duodant vaistą patikrinti:

 10.1. ar tas vaikas, kuriam vaistas išrašytas;

 10.2. ar tas vaistas;

 10.3. ar teisinga vaisto dozė;

 10.4. ar teisingas laikas;

 10.5. ar teisingas vaisto vartojimo būdas.

 11. Vaikas vaistą turi suvartoti tik stebint visuomenės sveikatos specialistui.

**IV. BAIGIAMOSIOS NUOSTATOS**

 12. Progimnazijos visuomenės sveikatos specialistas arba klasės auklėtojas atsakingas už vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo organizavimą ir vykdymą. Visuomenės sveikatos specialistas savo funkcijoms vykdyti pasitelkia progimnazijos bendruomenę (pedagogus, jų tėvus, (globėjus, rūpintojus).

 13. Tvarkos vykdymo kontrolę vykdo Direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Panevėžio „Šaltinio“ progimnazijos direktoriaus 2016 m. spalio 17 d.

įsakymu Nr. V1-208

**DARBUOTOJŲ VEIKSMŲ VAIKUI SUSIRGUS AR PATYRUS TRAUMĄ PROGIMNAZIJOJE IR TEISĖTŲ VAIKO ATSTOVŲ INFORMAVIMO APIE PROGIMNAZIJOJE PATIRTĄ TRAUMĄ AR MŪSŲ SVEIKATOS SUTRIKDYMĄ**

**PANEVĖŽIO “ŠALTINIO” PROGIMNAZIJOJE**

**TVARKOS APRAŠAS**

1. **BENDROS NUOSTATOS**

 1. Panevėžio „Šaltinio“ progimnazijos (toliau – progimnazija) darbuotojų veiksmų vaikui susirgus ar patyrus traumą Įstaigoje ir teisėtų vaiko atstovų informavimo apie Įstaigoje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis Lietuvos higienos norma HN 75:2016 ,,Ikimokyklinio ugdymo mokykla: bendrieji sveikatos saugos reikalavimai“ patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos higienos norma HN 21:2011, “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

 2. Tvarka reglamentuoja darbuotojų veiksmus vaikui susirgus ar patyrus traumą progimnazijoje ir teisėtų vaiko atstovų informavimo apie progimnazijoje patirtą traumą ar ūmų sveikatos sutrikdymą.

1. **TVARKOS ORGANIZAVIMAS**
2. Vaikui susirgus progimnazijoje:
	1. visuomenės sveikatos specialistas įvertinęs vaiko sveikatos būklę, nedelsdamas informuoja vaiko tėvus; tėvus gali informuoti ir klasės auklėtojas ar kitas tuo metu šalia vaiko esantis pedagogas;
	2. visuomenės sveikatos specialistas įvertinęs, ar vaikas gali laukti tėvų klasėje arba vaikas tėvų laukia sveikatos priežiūros specialisto kabinete;
	3. jei kyla įtarimų, kad vaikas serga užkrečiamąją liga, jis atskiriamas nuo kitų vaikų ir stebimas iki atvyks tėvai;
	4. įvykus nelaimingam atsitikimui (traumos atvejis) lauke, sporto salėje ir esant galimybei vaikas paguldomas jo buvimo vietoje (žiemos metu – įnešamas į vidų) ir skubiai kviečiamas visuomenės sveikatos specialistas;
	5. esant būtinumui, pedagogas ar visuomenės sveikatos specialistas nedelsdami kviečia greitąją medicinos pagalbą, telef. 112.
3. Susirgimų užkrečiamosiomis ligomis atveju bei karantino metu klasėse atliekamas valymas ir dezinfekavimas pagal higienos reikalavimus.
4. Vaiką pasiimti iš Įstaigos būtina:
	1. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, įvairių traumų atvejais), apžiūrų metu randama utėlių ar glindų;
	2. vaiko liga riboja jo dalyvavimą mokyklos veikloje;
	3. vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;
	4. vaiko liga kelia pavojų kitų vaikų ir darbuotojų sveikatai.
5. Po ligos vaiko tėvai (globėjai) privalo pateikti gydytojo pažymą (F 094/a).
6. Užfiksavus užkrečiamų ligų (vėjaraupiai, tymai, skarlatinai) atvejus progimnazijoje, visuomenės sveikatos specialistas privalo:
	1. informuoti tėvus;
	2. registruoti ligos atvejus Užkrečiamųjų ligų žurnale;
	3. kontroliuoti, kad tinkamai būtų valomi klasėse esantys paviršiai.
7. **BAIGIAMOSIOS NUOSTATOS**
8. Progimnazijos visuomenės sveikatos specialistas ir pedagogai yra atsakingi už veiksmų vaikui susirgus ar patyrus traumą progimnazijoje ir teisėtų vaiko atstovų informavimo apie progimnazijoje patirtą traumą ar ūmų sveikatos sutrikdymą organizavimą ir vykdymą.
9. Tvarkos vykdymo kontrolę vykdo Direktorius.

­­­­­­­­­­­­

\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Panevėžio „Šaltinio“ progimnazijos direktoriaus 2016 m. spalio 17 d.

įsakymu Nr. V1-208

**PIRMOSIOS PAGALBOS ORGANIZAVIMO**

**PANEVĖŽIO „ŠALTINIO“ PROGIMNAZIJOJE**

**TVARKOS APRAŠAS**

1. **BENDROSIOS NUOSTATOS**

 1. Panevėžio „Šaltinio“ progimnazijos (toliau tekste – progimnazijos) pirmosios pagalbos organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl Būtinosios medicinos pagalbos ir Būtinosios medicinos pagalbos paslaugų teikimo tvarkos bei masto patvirtinimo“ (Žin., 2003, Nr. 55-1915).

` 2. Tvarka reglamentuoja pirmosios pagalbos organizavimą progimnazijoje.

1. **PIRMOSIOS PAGALBOS ORGANIZAVIMAS**

 3. Progimnazijos visuomenės sveikatos specialistas ir progimnazijoje dirbantys pedagogai turi mokėti teikti pirmąją medicinos pagalbą asmenims, kurių gyvybei ar sveikatai dėl nelaimingo atsitikimo progimnazijoje arba ūminės pavojingos ligos gresia pavojus.

 4. Pirmosios medicininės pagalbos teikimas:

4.1. Pirmoji medicininė pagalba kai yra žaizda ar nubrozdinimas:

4.1.1. apnuoginkite sužeistą sritį ir nustatykite, kokia žaizda;

4.1.2. atsargiai pašalinkite nešvarumus, esančius apie žaizdą;

4.1.3. stabdykite kraujavimą;

4.1.4. sutvarstykite žaizdą uždėkite sterilų tvarstį, jį pritvirtinkite.

4.2. Įvertinti pagrindinius gyvybės požymius (sąmonę, kvėpavimą, širdies veiklą);

4.3. Atlikti dirbtinį kvėpavimą ir išorinį širdies masažą;

4.4. Gaivinti netekus sąmonės, užspringusius, ištiktus šoko, perkaitusius, ištiktus saulės smūgio ar elektros traumos, pavojingos gyvybei būklės dėl ūmių ligų, apsinuodijimų bei traumų atvejais;

4.5. Pirmoji medicinos pagalba kai stabdomas kraujavimas veido srityje:

4.5.1. Prie kraujuojančios vietos prispauskite pirštus arba delną;

4.5.2. ant žaizdos dėkite sterilų tvarstį, sutvarstykite, prispauskite ranką;

4.5.3. reikalui esant naudoti tvarstį „Šaltis“.

4.6. Pirmoji medicinos pagalba sužalojus minkštuosius audinius (raiščius, sausgysles, raumenis):

4.6.1. šaldykite sužeistą vietą (gerai atšaldžius, būna mažesnis tinimas ir mėlynė);

4.6.2. įtverkite, kad galūnė nejudėtų;

4.6.3. pakelkite sužeistą galūnę (mažiau tins ir skaudės).

4.7. Pirmoji medicininė pagalba esant nudegimui:

4.7.1. sustabdykite aukštos temperatūros poveikį;

4.7.2. nudegusią vietą skubiai šaldykite (šaltu vandeniu 3–10 min.). Šaldykite nenutraukę drabužių nuo nudegusios kūno vietos;

4.7.3. nuplauti nudegimus vandeniu;

4.7.4. apnuoginkite nudegusią vietą, uždenkite steriliu tvarsčiu, sutvarstykite.

4.8. Pirmoji medicininė pagalba perkaitus:

4.8.1. skubiai išneškite iš karštos aplinkos;

4.8.2. paguldykite pavėsyje ar vėsioje aplinkoje;

4.8.3. atsagstykite rūbus;

4.8.4. vėdinkite ventiliatoriumi, vėduokle;

4.8.5. atvėsinkite dėdami ant kūno sudrėkintą audinį, ant stambių kaklo, pažastų, kirkšnių kraujagyslių šaltus kompresus. Jei nukentėjęs sąmoningas, duokite gerti vėsaus vandens.

4.9. Įvertinus traumos atvejui pedagogas, visuomenės sveikatos specialistas reikalui esant naudoja tvarstį „Šaltis“.

5. Pirmoji pagalba teikiama vadovaujantis direktoriaus 2016 m. vasario 10 d. Nr. V1- 28 įsakymu „Dėl socialinio pedagogo, mokytojų supažindinimo su pirmosios pagalbos teikimu mokykloje“ (pridedama, įsakymo kopija).

1. **BAIGIAMOSIOS NUOSTATOS**

 6. Progimnazijoje dirbantys pedagogai privalo išklausyti ir turėti pirmosios pagalbos pažymėjimą.

7. Progimnazijos visuomenės sveikatos specialistas ir pedagogai atsakingi už pirmosios pagalbos organizavimą progimnazijoje.

\_\_\_\_\_\_\_\_\_\_\_\_\_\_\_\_\_\_

 PATVIRTINTA

Panevėžio „Šaltinio“ progimnazijos direktoriaus 2016 m. spalio 17 d.

įsakymu Nr. V1-208

**MOKYKLOS DARBUOTOJŲ VEIKSMŲ ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS**

**PANEVĖŽIO „ŠALTINIO“ PROGIMNAZIJOJE**

**TVARKOS APRAŠAS**

**I. BENDROSIOS NUOSTATOS**

1. Mokyklos darbuotojų veiksmų įtarus mokinį vartojus alkoholį, tabaką ir (ar) kitas psichiką veikiančias medžiagas tvarkos aprašas (toliau vadinama – šis Aprašas) reglamentuoja vaikų, vartojančių narkotines, psichotropines, kitas psichiką veikiančias medžiagas, nustatymo organizavimą Panevėžio „Šaltinio“ progimnazijoje.

2. Vaikų, vartojančių narkotines, psichotropines, kitas psichiką veikiančias medžiagas, nustatymo tikslas – siekti kuo anksčiau nustatyti ir motyvuoti vaikus atsisakyti žalingų įpročių, laiku suteikti kompleksinę psichologinę, medicininę ar kitą pagalbą vaikui ir šeimai, išvengti neigiamų medicininių, ekonominių, socialinių ir teisinių padarinių, susijusių su narkotinių, psichotropinių, kitų psichiką veikiančių medžiagų neteisėtu vartojimu.

3. Šiame Apraše vartojamos sąvokos:

**Ankstyvoji intervencija** – psichologinės, socialinės pedagoginės pagalbos priemonės, taikomos vaikams po to, kai nustatoma, kad jie vartoja psichiką veikiančias medžiagas, skirtos skatinti nevartoti šių medžiagų.

**Apsinuodijimas** – patologinė organizmo būklė, kurią sukelia narkotinių, psichotropinių, kitų psichiką veikiančių medžiagų vartojimas.

**Apsvaigimas** – psichikos būsena ar elgesio sutrikdymas, kuriuos sukelia pavartotos narkotinės, psichotropinės, kitos psichiką veikiančios medžiagos.

**Medicininė apžiūra** – specialių žinių ir reikiamą kvalifikaciją turinčių visų rūšių asmens sveikatos priežiūros įstaigų asmens sveikatos priežiūros specialistų, kuriems Lietuvos Respublikos teisės aktų nustatyta tvarka suteikta teisė atlikti medicininę apžiūrą, atliekami veiksmai, kuriais nustatoma, ar vaikas vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, apsinuodijęs jomis.

**Narkotinės ir psichotropinės medžiagos** – gamtinės ar sintetinės medžiagos, kurios įrašytos į narkotinių ir psichotropinių medžiagų sąrašus, patvirtintus sveikatos apsaugos ministro 2000 m. sausio 6 d. įsakymu Nr. 5 (Žin., 2000, Nr. 4-113).

**Psichiką veikiančios medžiagos** – psichoaktyvios medžiagos, sukeliančios psichikos ir elgesio sutrikimus, kurie klasifikuojami pagal 10-osios redakcijos Tarptautinę statistinę ligų 2 ir sveikatos problemų klasifikaciją (TLK-10), pradėtą naudoti vadovaujantis sveikatos apsaugos ministro 1996 m. spalio 28 d. įsakymu Nr. 542 (Žin., 2001, Nr. 50-1758).

**Sveikatos priežiūros paslaugos** – vaiko sveikatos būklės vertinimas, psichikos ir elgesio sutrikimų diagnostika, gydymas ir slauga.

**Vaikas** – žmogus, neturintis 18 metų, išskyrus tuos atvejus, kai Lietuvos Respublikos įstatymai numato kitaip.

**Vaiko atstovai pagal įstatymą** – tėvai, įtėviai, globėjai, rūpintojai.

**II. VAIKŲ, VARTOJANČIŲ NARKOTINES, PSICHOTROPINES, KITAS PSICHIKĄ**

**VEIKIANČIAS MEDŽIAGAS, NUSTATYMO ORGANIZAVIMAS MOKYKLOJE**

4. Mokyklos pedagoginiai darbuotojai, įtarę, kad jų mokyklą lankantis vaikas mokyklos teritorijoje vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, nedelsdami informuoja apie tai mokyklos vadovą ar jo įgaliotus asmenis.

5. Mokyklos vadovas ar jo įgalioti asmenys, esant šio Aprašo 4 punkte nurodytoms aplinkybėms:

5.1. nedelsdami informuoja vaiko atstovus pagal įstatymą apie įtarimą, kad jis vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;

5.2. informuoja vaiką, vaiko atstovus pagal įstatymą apie asmens sveikatos priežiūros įstaigas, teikiančias sveikatos priežiūros paslaugas;

5.3. esant reikalui kviečia greitąją medicinos pagalbą – 112;

5.4. informuoja vaiką, vaiko atstovus pagal įstatymą apie institucijas, įstaigas, organizacijas, teikiančias psichologinę, socialinę, teisinę ar kitą pagalbą;

6. Mokyklos pedagoginiai darbuotojai, įtarę, kad jų mokyklą lankantis vaikas mokyklos teritorijoje yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ar gyvybei gresia pavojus:

6.1. suteikia vaikui pirmąją pagalbą;

6.2. nedelsdami organizuoja vaiko pristatymą į gydymo įstaigą:

6.3. nedelsdami informuoja apie tai mokyklos vadovą ar jo įgaliotus asmenis.

7. Mokyklos vadovas ar jo įgalioti asmenys apie įtarimą, kad vaikas yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ir gyvybei gresia pavojus, skubiai informuoja apie tai vaiko atstovus pagal įstatymą.

8. Mokyklos vadovas:

8.1. užtikrina, kad būtų įgyvendinama narkotinių, psichotropinių, kitų psichiką veikiančių medžiagų vartojimo prevencija, ankstyvoji intervencija, skirta vaikams, vartojantiems narkotines, psichotropines, kitas psichiką veikiančias medžiagas, teikiama pagalba vaikams, vartojantiems šias medžiagas, plėtojamas įstaigų tarpusavio bendradarbiavimas su vaiko teisių apsaugos tarnybomis, teisėsaugos, sveikatos priežiūros ir reabilitacijos įstaigomis;

8.2. supažindina darbuotojus su šio Aprašo nuostatomis.

**III. BAIGIAMOSIOS NUOSTATOS**

9. Medicininė apžiūra atliekama ir kitos reikiamos sveikatos priežiūros paslaugos teikiamos asmens sveikatos priežiūros įstaigose Lietuvos Respublikos teisės aktų nustatyta tvarka.

10. Sveikatos priežiūros specialistai, nustatę, kad vaikas vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, informuoja vaiką ir jo atstovus pagal įstatymą apie tai ir apie institucijas, įstaigas, organizacijas, teikiančias atitinkamą medicininę, psichologinę, socialinę, teisinę pagalbą.

11. Informacija apie vaikus, vartojančius narkotines, psichotropines, kitas psichiką veikiančias medžiagas, arba vaikus, turinčius priklausomybę nuo šių medžiagų, turi būti disponuojama tiek, kiek reikalinga vaiko teisei būti sveikam užtikrinti, tačiau nepažeidžiant vaiko teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.

––––––––––––––––